text: [{"text_idx": "#000000", "text": "U16 dreingir sp\u00e6ldu seg i\u0301 A-bo\u0301lkin"}, {"text_idx": "#000001", "text": "Ho\u0301ast ta\u00f0 bleiv sp\u00e6lt i\u0301 Gundadali, vo\u0301r\u00f0u ta\u00f0 su\u00f0uroyarli\u00f0ini, i\u00f0 fo\u0301ru avsta\u00f0 vi\u00f0 spennandi pla\u0301ssunum (Mynd: )"}, {"text_idx": "#000002", "text": "Si\u0301\u00f0sta vikuskifti var\u00f0 innlei\u00f0andi kapping sp\u00e6ld i\u0301 Havn i\u0301 U16 a\u0301rganginum. Fy\u0301ra li\u00f0 skuldu kappast um tvey pla\u0301ss i\u0301 A-bo\u0301lkinum i\u0301 sama aldursbo\u0301lki, og ta\u0301 avtorna\u00f0i vunnu tvey su\u00f0uroyarli\u00f0 seg upp i\u0301 besta bo\u0301lkin. Li\u00f0ini sum kappa\u00f0ust, og tey vo\u0301ru AB, B36, FC Su\u00f0uroy og TB/Royn. -Vit vistu ikki hvat vit kundu v\u00e6nta okkum, ti\u0301 vit kendu so li\u0301ti\u00f0 til hini li\u00f0ini, seg\u00f0i venjarin, Palle Eysturberg, sum samstundis fegnast yvir, hvussu raskir ungu beiggjarnar eru. Kappingin a\u0301 A-bo\u0301lkinum byrjar eina av komandi vikunum.Kendu okkara vitjunarti\u0301\u00f0\nOkkara unglingar sto\u0301\u00f0u seg r\u00e6ttuliga v\u00e6l i\u0301 undankappingini i\u0301 U16 aldursbo\u0301lkinum, sum sp\u00e6ld bleiv i\u0301 Havn seinasta vikuskifti. So stinnir vo\u0301ru beiggjarnar, at teir sp\u00e6ldu seg til r\u00e6ttin at sp\u00e6la i\u0301 A-bo\u0301lkinum i\u0301 hesum kappingara\u0301rinum. Fyri at gera s\u00f8guna enn s\u00f8tari, so megna\u00f0i hitt su\u00f0uroyarli\u00f0i\u00f0, FC Su\u00f0uroy eisini at gera okkum eftir, og sostatt blivu havnamenn lumpa\u00f0ir av su\u00f0uroyingum.\nPalle Eysturberg, i\u00f0 er venjari hja\u0301 U16 li\u00f0num hja\u0301 TB/Royn lat sera v\u00e6l at li\u00f0i si\u0301num, ta\u0301 vit fingu pra\u0301t vi\u00f0 hann herfyri. -Dreingjali\u00f0i\u00f0 sp\u00e6ldi seg i\u0301 A-bo\u0301lkin, og ta\u00f0 er serstakliga ty\u0301dningarmiki\u00f0, fyri framhaldandi menningina hja\u0301 dreingjunum, sigur Palle. Hann leggur afturat, at ta\u00f0 er av sto\u0301rum ty\u0301dningi, at teir ver\u00f0a try\u0301stir maksimalt i\u0301 \u00f8llum dystum, og a\u0301 hendan ha\u0301tt fa\u0301a okur vo\u0301nandi nakrar spennandi ungar leikarar upp i\u0301 vaksnamannadeildina um eitt a\u0301r ella tvey, sigur Palle til seinast."}, {"text_idx": "#000003", "text": "Vit ynskja dreingjunum eitt gott kappingara\u0301r, og tillukku vi\u00f0, at teir sp\u00e6ldu seg so flott til A-bo\u0301lkin."}]